Lauritz Sømme tok sitt hovedfag (cand. real.) ved Universitetet i Oslo i 1958 på resistens mot insektmidler (DDT) hos stor husflue . I norske fjøs fant Sømme ut at det ikke var særlig mange husfluer. Derimot var det mange andre arter fluer, som loftsfluer og den blodsugende parasitten vanlig stikkflue , en stikkflue i slekt med tsetsefluen. Både denne og husfluene var resistente mot DDT.